el el el el el el el el el el el el el el el el el el el el el el en el el el el el el el el el en ce de ru fr el el el el el el el el el el el el el el el el el el el el el el el el en el en el en el en el en el en el en el el el la en el en el el el en el el el en el el el el el el el en el fr el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Η Μεταμόρφωση (γνωστή και ως Κουκουβάουνες) είναι δήμος του βορείου τομέα της Αθήνας, στους πρόποδες της Πάρνηθας, ο οποίος εξυπηρετείται συγκοινωνιακά κυρίως μέσω της εθνικής οδού Αθηνών-Λαμίας, της Αττικής οδού και μέσω προαστιακού σιδηρόδρομου. Διοικητικά υπάγεται στην Περιφέρεια Αττικής - περιφερειακή ενότητα Βόρειου Τομέα Αθηνών. Εκκλησιαστικά, ανήκει στην Ιερά Μητρόπολη Κηφισίας, Αμαρουσίου, Ωρωπού και Μαραθώνος.[1]
δεδομένα (π • σ • ε )
Η παλαιότερη ονομασία Κουκουβάουνες, που άλλαξε στις 17 Ιανουαρίου του 1957 σε Μεταμόρφωση, παραμένει ευρέως διαδεδομένη, ιδιαίτερα από τους γηραιότερους κατοίκους της πόλης. Κατά την αρχαιότητα, στην θέση της σημερινής Μεταμόρφωσης βρισκόταν ο αρχαίος Δήμος Συπαληττού.
Ο σημερινός Δήμος βρίσκεται νότια της Κηφισιάς και απέχει 12 χιλιόμετρα από το κέντρο της Αθήνας. Είναι έκτασης 9 τετραγωνικών χιλιομέτρων. Αρχικά υπαγόταν διοικητικά στον Δήμο της Αθήνας, έως το 1934. Από το 1934 έως και το 1971 αναγνωρίστηκε ως αυτόνομη Κοινότητα Μεταμορφώσεως, για να προαχθεί τελικά σε Δήμο Μεταμορφώσεως το έτος 1972. Έχει μέσο υψόμετρο 200 μέτρα.
Αποτελούσε κατά το παρελθόν φημισμένο τόπο αναψυχής των Αθηναίων, τόσο λόγω του καλού της κλίματος, αλλά και λόγω των πολλών ταβερνών που υπήρχαν στην περιοχή, που ήταν τότε ένα γραφικό χωριό στην εξοχή της Αθήνας. Σήμερα, έχει εξελιχθεί σε ένα ολοκληρωμένο σύγχρονο Δήμο, με εμπορικά μαγαζιά, πολλά πάρκα και πλατείες, αθλητικές εγκαταστάσεις.
Διασχίζεται από διάφορες γραμμές λεωφορείων που τη συνδέουν με τις γραμμές ΗΣΑΠ Ηρακλείου και Κηφισιάς ή με το κέντρο της Αθήνας, όπως το Β9. Στον δήμο λειτουργεί και Δημοτική Συγκοινωνία. Επίσης, εξυπηρετείται μέσω του ομώνυμου σταθμού του Προαστιακού Σιδηροδρόμου.
Παλαιό κτίσμα στην Τατοΐου
Δήμαρχος Μεταμορφώσης ΕΥΣΤΡΑΤΙΟΣ ΣΑΡΑΟΥΔΑΣ
Ο δήμος Μεταμορφώσεως βρίσκεται στην Περιφερειακή ενότητα Βορείου Τομέα Αθηνών της Περιφέρειας Αττικής.
Πρόεδροι της Κοινότητας[2] ήταν οι εξής:
Δημ. Φ. Καβαλάρης (1949-51)
Δημ. Φ. Καβαλάρης (1951-52)
Ευάγγελος Πετράκης (1967, διορισμένος)
Γεωργιος Τζίτζιφας (1967, διορισμένος)
Δημήτριος Α. Καβαλάρης (1967-70, διορισμένος)
Χρ. Ι. Ροκκάς (1970-72, διορισμένος)
Το 1972 η Κοινότητα Μεταμορφώσεως αναγνωρίστηκε σε δήμο.
Χρ. Ι. Ροκκάς (διορισμένος, 1972-74)
Κοντογιαννάκος (δικαστικός, διορισμένος από την κυβέρνηση εθν. ενότητας, 1974-1975)
Δημήτριος Τζίτζιφας (1948-2020) (2003-2010)[3]
Α.Ε. Μεταμόρφωσης: Η «Αθλητική Ένωση Μεταμόρφωσης», γνωστή συντμημένα και σαν «ΑΕΜ», ιδρύθηκε το 2006 και προέκυψε από τη συγχώνευση των δύο ποδοσφαιρικών σωματείων και ιστορικών σωματείων της πόλης, του Α.Ο. Κουκουβαούνων και του Α.Ο. Καναπίτσας.[4]
Ο Α.Ο. Κουκουβαούνων ιδρύθηκε το 1947 και αποτελεί τον αρχαιότερο σύλλογο της πόλης.[5] Συμμετείχε στα πρωταθλήματα της ΕΠΣΑ από τη σεζόν 1969-70 και τη σεζόν 1973-74 κατέκτησε το πρωτάθλημα Β΄ Κατηγορίας και την άνοδο για πρώτη φορά στην Α΄ ΕΠΣΑ, ενώ κατέκτησε και το Κύπελλο ΕΠΣΑ, επικρατώντας του Α.Ο. Παραδείσου στον τελικό.
Ο Α.Ο. Καναπίτσας ιδρύθηκε το 1960 και παρέμεινε ανεξάρτητο σωματείο μέχρι το 1987,[6] αγωνιζόμενος στα επίσημα πρωταθλήματα της ΕΠΣΑ από τη σεζόν 1987-88.
Η Α.Ε. Μεταμόρφωσης από την ίδρυσή της πρωταγωνίστησε στα πρωταθλήματα της ΕΠΣΑ και μέσα σε λίγα χρόνια κατάφερε να κατακτήσει την άνοδο στην Α΄ ΕΠΣΑ, νικώντας έπειτα από έναν συγκλονιστικό αγώνα μπαράζ στις 30 Μαΐου 2010 την Α.Π.Ε. Αγία Ελεούσα με 1-0.[7]
↑ Η Ιερά Μητρόπολη Κηφισίας, Αμαρουσίου, Ωρωπού και Μαραθώνος έχει έδρα την Κηφισιά
↑ Βύρων Πολύδωρας, "Η Μείζων Αθήνα", Καστανιώτης 2002, σελ. 450-451.
↑ Απεβίωσε πρώην δήμαρχος Αρχειοθετήθηκε 2020-03-24 στο Wayback Machine., aftodioikisi.gr, 27 Φεβρουαρίου 2020.